ମୁମ୍ବାଇ : ମନି ଲଣ୍ଡରିଂ ମାମଲାରେ ସେଲିବ୍ରିଟିଙ୍କ ଉପରେ ଇଡି ଚାବୁକ୍ । ଜ୍ୟାକଲିନଙ୍କ ପରେ ବର୍ତ୍ତମାନ ଇଡିରେ ହାଜର ହୋଇଛନ୍ତି ନୋରା ଫତେହି । ମନି ଲଣ୍ଡରିଂ ମାମଲାରେ ନୋରାଙ୍କୁ ଜେରା କରିବ ଇଡି । ଆଜି ନୋରା ମୁମ୍ବାଇ ଇଡି ଅଫିସରେ ହାଜର ହୋଇଛନ୍ତି । ଏହି ମାମଲାରେ ପୂର୍ବରୁ ଜାକଲିନ୍ ଫ୍ରର୍ଣ୍ଣାଡିଜଙ୍କୁ ଜେରା କରାଯାଇଥିଲା, ତାଙ୍କୁ ବି ପୁଣି ଥରେ ଜେରା ପାଇଁ ନୋଟିସ୍ କରାଯାଇଛି । ଇଡି ଅଫିସରେ ଆସନ୍ତାକାଲି ଜାକଲିନଙ୍କୁ ପୁଣି ଥରେ ପଚରାଉଚରା ହେବ ।
ଦୁଇ ଶହ କୋଟି ଟଙ୍କା ହେରଫେର ମାମଲାରେ ଏହି ଜେରା ହେଉଛି । ବେଆଇନ ଭାବେ ଟଙ୍କାକୁ ବିଦେଶରେ ବିନିଯୋଗ ହେଉଥିବା ଅଭିଯୋଗ ରହିଛି । ଏହି ମାମଲାରେ ସୁକେଶ ଚନ୍ଦ୍ରଶେଖର ଓ ତାଙ୍କ ପତ୍ନୀ ମୁଖ୍ୟ ଅଭିଯୁକ୍ତ ରହିଛନ୍ତି । ସୁକେଶ ବଲିଉଡ୍ ସେଲିବ୍ରିଟିଙ୍କ ମଧ୍ୟରେ ବେଶ୍ ପରିଚିତ । ସୁକେଶଙ୍କ ବିଭିନ୍ନ ପାର୍ଟିରେ ଜାକଲିନ୍ ଓ ନୋରା ଯୋଗ ଦିଅନ୍ତି ବୋଲି ସୂଚନା ରହିଛି ।
ଆଉ ଏ ସଂପର୍କରେ ତାଙ୍କୁ ପଚରାଉଚରା କରିବାକୁ ଇଡି ଚାହୁଁଛି । ଏହାପୂର୍ବରୁ ସୁକେଶଙ୍କ ସମ୍ପର୍କରେ ଜ୍ୟାକଲିନଙ୍କୁ ମଧ୍ୟ ପଚରାଉଚରା କରିଥିଲା ଇଡି । ଆସନ୍ତାକାଲି ପଚରାଉଚୁରାରେ ଯୋଗଦେବା ପାଇଁ ତାଙ୍କୁ MTNL ର ଇଡି କାର୍ଯ୍ୟାଳୟକୁ ଡକାଯାଇଛି। PMLA ଅଧିନିୟମ ଅନୁଯାୟୀ ଉଭୟ ନୋରା ଏବଂ ଜାକଲିନଙ୍କୁ ପଚରାଉଚରା କରାଯିବ। ସୁକେଶଙ୍କ ସହ ନୋରା ଏବଂ ଜ୍ୟାକଲିନଙ୍କ ପକ୍ଷରୁ କୌଣସି କାରବାର ହୋଇଛି କି ନାହିଁ ଜାଣିବାକୁ ଉଦ୍ୟମ କରାଯାଉଛି ।
ସୁକେଶ ଚନ୍ଦ୍ରଶେଖର କିଏ ?
କର୍ଣ୍ଣାଟକର ବାଙ୍ଗାଲୋରର ସୁକେଶ ଚନ୍ଦ୍ରଶେଖର । ଆୟସ୍ ଜୀବନ ଅତିବାହିତ କରିବା ଚକର୍ରେ ସୁକେଶ ଚନ୍ଦ୍ରଶେଖର ଏବେ ଏକ ଦୁର୍ଦ୍ଦାନ୍ତ ଠକ । ସୁକେଶଙ୍କୁ ଯେତେବେଳେ ପ୍ରଥମେ ବାଙ୍ଗାଲୋର ପୋଲିସ ଗିରଫ କରିଥିଲା, ସେତେବେଳେ ତାଙ୍କୁ ମାତ୍ର ୧୭ ବର୍ଷ ହୋଇଥିଲା । ସେ କର୍ଣ୍ଣାଟକର ପୂର୍ବତନ ମୁଖ୍ୟମନ୍ତ୍ରୀ ଏଚଡି କୁମାରସ୍ୱାମୀଙ୍କ ପୁଅର ସାଙ୍ଗ ପରିଚୟ ଦେଇ ଗୋଟିଏ ପରିବାର ଠାରୁ ୧.୧୪ କୋଟି ଠକିନେଇଥିଲା । ତେବେ ବାଙ୍ଗାଲୋରରେ ଠକର ପୋଲ୍ ଖୋଲିବା ପରେ ସେ ଚେନ୍ନାଇ ପଳାୟନ କରିଥିଲା । ୨୦୦୭ ପରଠାରୁ ସୁକେଶ କ୍ରମାଗତ ଭାବରେ ସ୍ଥାନ ପରବର୍ତ୍ତନ କରୁଥିଲା । ସୁନ୍ଦର ଘର ଏବଂ ବିଳାସପୂର୍ଣ୍ଣ ଘର ପାଇଁ ଚନ୍ଦ୍ରଶେଖରର ସଉକ୍ ଅଧିକ ।
ସୁକେଶ ବଡ଼ ବଡ଼ ସହରର ଅନେକ ବଡ଼ ବଡ଼ ହସ୍ତୀକୁ ଠକାମିର ଶିକାର କରିଛି । ସାରା ଦେଶରେ ଚନ୍ଦ୍ରଶେଖରଙ୍କ ବିରୋଧରେ ୨୦ରୁ ଅଧିକ ଅଭିଯୋଗ ରହିଛି । ୨୦୦ କୋଟି ଟଙ୍କା ଠକେଇ ପରେ ଚନ୍ଦ୍ରଶେଖର ଉପରେ ପଡ଼ିଥିଲା ଇଡ଼ିର ନଜର । ଜେଲରେ ବନ୍ଦ ଥିବା ସମୟରେ ଜଣେ ବ୍ୟବସାୟୀଙ୍କ ପତ୍ନୀଙ୍କ ସମସ୍ତ ଟଙ୍କା ଆଦାୟ କରାଯାଇଥିଲା। ପରେ ଏହି ମାମଲାରେ ସୁକେଶଙ୍କ ପତ୍ନୀ ଲୀନା ପାଲଙ୍କ ହାତ ମଧ୍ୟ ସାମ୍ନାକୁ ଆସିଥିଲା   ଏବଂ ତାଙ୍କୁ ଅନେକ ଘଣ୍ଟା ଧରି ପଚରାଉଚରା କରାଯାଇଥିଲା । ପରେ ଏହି ମନି ଲଣ୍ଡରିଂର ମାମଲାରେ ବଲିଉଡର ସେଲିବ୍ରେଟମାନଙ୍କ ନାମ ଛନ୍ଦି ହୋଇଯାଇଥିଲା । ଏହି ତାଲିକାରେ ପ୍ରଥମେ ଜ୍ୟାକଲିନଙ୍କ ନାମ ଆସିଥିଲା ।
Crime ଧିରେ ଧିରେ ଫିଟୁଛି ଗୁମର, ପାଣିରେ ବୁଡ଼ିବା ପୂର୍ବରୁ ମନୀଷଙ୍କ ମୃତ୍ୟୁ !
ବରିଷ୍ଠ ସାମ୍ବାଦିକ ନବୀନ ଦାସଙ୍କ ପୁଅ ମନୀଷ ଅନୁରାଗଙ୍କ ମୃତ୍ୟୁ ଘଟଣାରେ ଧିରେ ଧିରେ ଗୁମର ଫିଟୁ ଥିବାବେଳେ ନୂଆ ତଥ୍ୟ ସାମ୍ନାକୁ ଆସିବାରେ ଲାଗିଛି। ପାଣିରେ ବୁଡ଼ି ମନୀଷଙ୍କ ମୃତ୍ୟୁ ହୋଇଥିବା ସ୍ପଷ୍ଟ ପ୍ରମାଣ ମିଳୁନି।
ବଙ୍ଗୋପସାଗରରେ ସୃଷ୍ଟ ଲଘୁଚାପ କ୍ଷେତ୍ର ପ୍ରଭାବରେ ଆସନ୍ତା ୧୭ ଯାଏ ରାଜ୍ୟରେ ବର୍ଷା ହେବାର ସମ୍ଭାବନା ରହିଛି। କିଛି ସ୍ଥାନରେ ପ୍ରବଳ ବର୍ଷା ହେବାର ସମ୍ଭାବନା ରହିଛି।
